SA se Motor van die Jaar is…Die Jaguar I-PACE. Foto: Verskaf Die Jaguar I-PACE EV400 AWD SE is as Suid-Afrika se Motor van die Jaar vir 2020 aangewys. Tydens ŉ regstreekse uitsending op verskeie sosialemediaportale het die I-PACE 13 ander mededingers uitgestof om met die louere van AutoTrader se Motor van die Jaar vir 2020 weg te ry. Die Mercedes-Benz GLE400d 4Matic moes met die tweede plek tevrede wees en die Toyota GR Supra was derde. Die 14 finaliste wat vroeër aangewys is, is deur ŉ uitdagende tweedaagse toetsronde gesit by die Zwartkops-renbaan. ŉ Paneel van 25 van die Suid-Afrikaanse Gilde vir Motorjoernaliste se lede het elke faset van die voertuie met ŉ fynkam deurgegaan en geëvalueer. Die 14 finaliste is gekies deur lede van die SAGMJ uit ŉ moontlike 48 voertuie wat in die jaar vrygestel is. Die kategoriewenners is: Ontspanning: Volkswagen T-Cross Die VW T-Cross. Foto: Verskaf Luukse sportnuts: Mercedes-Benz GLE Mercedes-Benz GLE 400d. Foto: Verskaf Stad: Hyundai Atos Hyundai Atos. (Foto: Verskaf) Gesin: Toyota Corolla Hatch Die Toyota Corolla Hatch. Foto: Verskaf Luukse motor: Jaguar I-PACE Die Jaguar I-PACE. Foto: Verskaf Sport: Toyota GR Supra Die Toyota GR Supra. (Foto: Verskaf) Leefstyl: Ford Ranger Raptor Ford Ranger Raptor. Foto: Verskaf Die finaliste was: Ontspanning: Peugeot 5008 Toyota Rav4 Citroën C3 Aircross Volkswagen T-Cross Luukse sportnuts: BMW X5 Jaguar I-PACE Mercedes-Benz GLE Stad: Hyundai Atos Suzuki Swift Sport Gesin: Toyota Corolla Mazda 3 Luukse motor: BMW 3 Series Sport: Toyota GR Supra Leefstyl: Ford Ranger Raptor Vorige jare se wenners lyk só: Die suksesvolste handelsmerk in die kompetisie se geskiedenis is BMW met ses wenners, dan Opel en Porsche met vier en twee handelsmerke uit een groep in derde plek, elkeen met drie – VW en Audi.